### Beslutning

Fremsendes til Sundheds- og Omsorgsudvalget til behandling i henhold til beslutning i byrådets møde den 10. november 2021.

Vedtagelse af kommunens serviceniveau på pleje, praktisk hjælp, madservice, rehabilitering og træning for 2022.

### Resumé

Byrådet skal mindst én gang årligt vedtage en kvalitetsstandard, som angiver kommunens serviceniveau for rehabilitering, pleje, praktisk hjælp og madservice, samt kommunal genoptræning og vedligeholdelsestræning efter serviceloven.

Serviceniveauet beskrives i pjecen ”Sammen om et bedre liv”. Udkastet til pjecen er vedlagt denne indstilling. Der lægges op til at fastholde det nuværende serviceniveau.

Serviceniveauet påvirkes af det nyligt indgåede budgetforlig for 2022. De primære ændringer er, at indsatsen for rehabilitering og genoptræning styrkes med ekstra personale og kompetenceudvikling. Herudover igangsættes en forsøgsordning hvor 2.800 borgere årligt tilbydes en ekstra rengøring af to timers varighed. ExorLive Assistance indføres desuden, hvilket gør det muligt for plejepersonale at overtage dele af den vedligeholdende træning, så op mod 300 borgere kan modtage udvidet vedligeholdende træning. En ny indkøbsaftale vil herudover gøre det muligt for borgerne at få leveret dagligvarer hver uge.

### Indstilling

Det indstilles:

At 1) serviceniveau for 2022 på pleje, praktisk hjælp og ugentligt indkøb mm. vedtages.

### Sagens forløb

28-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 01-11-2021 Magistraten

Fremsendes til [adresse] med bemærkning, at Magistraten i mødet den 1. november 2021 anbefaler, at byrådet tiltræder Magistratsafdelingen for Sundhed og Omsorgs indstilling af 20. oktober 2021.

 10-11-2021 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 10. november 2021.